*Anexa*

*la OMTI nr.... din.........*

**REZOLUŢIA MEPC.360(79)**

**(adoptată la 16 iulie 2022)**

**AMENDAMENTE LA ANEXA LA PROTOCOLUL DIN 1978 PRIVIND CONVENŢIA INTERNAŢIONALĂ DIN 1973 PENTRU PREVENIREA POLUĂRII DE CĂTRE NAVE, AŞA CUM A FOST MODIFICATĂ PRIN PROTOCOLUL DIN 1978 REFERITOR LA ACEASTA**

**ANEXA V LA MARPOL**

**(****Facilități de recepție portuară în apele Arctice și Jurnalul de înregistrare a operaţiunilor de descărcare a gunoiului)**

COMITETUL PENTRU PROTECŢIA MEDIULUI MARIN,

AMINTIND articolul 38(a) al Convenţiei privind crearea Organizaţiei Maritime Internaţionale referitor la funcţiile Comitetului pentru protecţia mediului marin(Comitetul) conferite acestuia prin convenţiile internaţionale pentru prevenirea şi controlul poluării marine,

AMINTIND, DE ASEMENEA, art. 16 al Convenţiei internaţionale din 1973 pentru prevenirea poluării de către nave, aşa cum a fost modificată prin Protocolul din 1978 referitoare la aceasta (MARPOL), care specifică procedura de amendare şi conferă organului competent al Organizaţiei funcţia de examinare amendamentelor la aceasta în vederea adoptării de către Părţi,

LUÂND ÎN CONSIDERARE, la cea de-a şaptezeci şi noua sesiune a sa, amendamentele propuse la Anexa nr. V la MARPOL cu privire la Facilități de recepție portuară în apele Arctice și Jurnalul de înregistrare a operaţiunilor de descărcare a gunoiului, care au fost difuzate în conformitate cu art. 16(2)(a) al MARPOL,

1. ADOPTĂ, în conformitate cu articolul 16(2)(d) al MARPOL, amendamentele la Anexa nr.V la MARPOL, al căror text este prezentat în anexa la prezenta rezoluţie;

2. STABILEŞTE, în conformitate cu articolul 16(2)(f)(iii) al MARPOL, că amendamentele se vor considera ca fiind acceptate la 1 noiembrie 2023, în afara cazului în care înainte de această dată, cel puţin o treime din Părţi sau Părţile ale căror flote comerciale reprezintă în total nu mai puţin de 50% din tonajul brut al flotei comerciale mondiale, vor fi notificat Organizaţiei obiecţiile lor la aceste amendamente;

3. INVITĂ Părţile să noteze că, în conformitate cu articolul 16(2)(g)(ii) al MARPOL, amendamentele menţionate vor intra în vigoare la 1 mai 2024, după acceptarea lor în conformitate cu paragraful 2 de mai sus;

4. SOLICITĂ Secretarului-General, în conformitate cu articolul 16(2)(e) al MARPOL, să transmită copii certificate ale prezentei rezoluţii şi ale textului amendamentelor conţinute în anexă tuturor Părţilor la MARPOL;

5. SOLICITĂ, DE ASEMENEA, Secretarului-General să transmită copii ale acestei rezoluţii şi ale anexei sale tuturor Membrilor Organizaţiei care nu sunt Părţi la MARPOL.

ANEXĂ

**AMENDAMENTELE LA ANEXA V LA MARPOL**

**(Facilități de recepție portuară în apele Arctice și Jurnalul de înregistrare a operaţiunilor de descărcare a gunoiului)**

**Regula 8 - Instalaţii de primire**

1 La paragraful 2.2 din prima frază, cuvintele „subparagraful 3.1” se înlocuiesc cu cuvintele „paragraful 2.1”.

2 Paragraful 3 se înlocuiește după cum urmează:

"3 Următoarele state pot îndeplini cerinţele din paragraful 1 și 2.1 din prezenta regulă prin aranjamente regionale atunci când, datorită circumstanţelor unice ale acelor State, astfel de aranjamente sunt singurele mijloace practice pentru îndeplinirea acestor cerinţe:

.1 statele insulare mici în curs de dezvoltare; și

.2 statele ale căror coaste se învecinează cu apele arctice, cu condiția ca acordurile regionale ar trebui să acopere numai porturile din apele arctice ale aceste state.

Părţile care participă la un aranjament regional ar trebui să elaboreze un Plan Regional pentru Instalaţiile de Primire, având în vedere liniile directoare elaborate de către Organizaţie.

Guvernul fiecărei Părţi care participă la aranjament ar trebui să se consulte cu Organizaţia, pentru ca aceasta să difuzeze Părţilor la prezenta Convenţie:

.1 modul în care Planul regional pentru instalaţii de primire ia în considerare liniile directoare elaborate de Organizație\*;

.2 detalii ale centrelor regionale identificate de primire a gunoiului provenit de la nave luând în considerare liniile directoare elaborate de Organizație; şi

.3 detalii ale acelor porturi care au numai instalaţii limitate."

**Regula 10 - Afişe, planuri de management al gunoiului şi înregistrarea operaţiunilor privind descărcarea gunoiului**

3 Prima propoziție din partea introductivă a paragrafului 3 se înlocuiește cu următorul text:

"3 Toate navele cu un tonaj brut mai mare sau egal cu 100 şi toate navele care sunt autorizate să transporte un număr de 15 persoane sau mai multe, angajate în voiajuri către porturi sau către terminalele sale din larg aflate sub jurisdicţia altor Părţi la Convenţie şi toate platformele fixe sau plutitoare trebuie să fie prevăzute cu un Jurnal de înregistrare a operaţiunilor de descărcare a gunoiului .”

4 Paragraful 3.6 se înlocuiește după cum urmează:

".6 În cazul oricărei descărcări sau pierderi accidentale la care se face referire în regula 7 din prezenta anexă, ar trebuie să fie înregistrate în Jurnalul de înregistrare a operaţiunilor de descărcare a gunoiului sau, în cazul oricărei nave cu un tonaj brut mai mic de 100, aceasta ar trebui să fie înregistrată în Jurnalul de bord oficial al navei, pentru a se indica data şi ora incidentului, portul sau poziţia navei la ora incidentului (latitudinea, longitudinea şi adâncimea apei dacă este cunoscută), motivul descărcării sau pierderii, detalii privind obiectele descărcate sau pierdute, categoriile de gunoi descărcat sau pierdut, cantitatea estimată pentru fiecare categorie, în metri cubi, măsurile de precauţie rezonabile care au fost luate pentru a preveni sau reduce la minim o astfel de descărcare sau pierdere accidentală şi observaţii generale."